Uff da!

Uff da! er et norsk uttrykk eller utrop som brukes for å uttrykke følelser når man har sett eller hørt om en vond og/eller uheldig hendelse. Det ble adoptert av norsk-amerikanere på 1800-tallet og brukes i USA den dag i dag.Kfr. nettstedet Lawzone.com (en)

Noen ganger staver amerikanerne det oof-da, oofda, oof-dah, oofdah, huffda, uff-da, uffda, uff-dah, ufda, ufdah eller uf daa.

Man har tilsvarende på andre språk, engelsk oof, nederlandsk oef og tysk uff.

Uttrykket er hovedsakelig utbredt i de øvre nordvestområdene av USA. Her finner man alt fra matvarekjeder til bryggeri, chips og vodka som bærer navnet Uff da på sine produkter.

 Uff-Da Airport, som ligger i Stoughton (Wisconsin)Uff-da Airport, Stoughton, Wisconsin Airport-data.com
 Uffda Fest!, en årlig begivenhet holdt i Spring Grove (Minnesota)
 Uff Da Days, en årlig begivenhet holdt i  Ostrander (Minnesota)
 Uffda Day Fall Festival, en årlig begivenhet holdt i  Rutland (North Dakota)
 Uff Da Travelers 
 Uff Da Hill Road, Eastsound (Washington)
 Northwest Uff Da Lane, Silverdale (Washington)
 Uffda Drive, Condon (Montana)
 Uffda Road, Whitehall (Montana)
 Uffda Lane Northeast, Bemidji (Minnesota)

 Referanser 

Kategori:Norske ord og uttrykk
Kategori:Norsk-amerikansk kultur
Kategori:Norsk emigrasjon til Nord-Amerika